CELEX: 62008CN0582
Language: fi
Date: 2008-12-29 00:00:00
Title: Asia C-582/08: Kanne 29.12.2008 — Euroopan yhteisöjen komissio v. Ison-Britannian ja Pohjois-Irlannin yhdistynyt kuningaskunta

21.3.2009   
            
            
               FI
            
            
               Euroopan unionin virallinen lehti
            
            
               C 69/23
            
         Kanne 29.12.2008 — Euroopan yhteisöjen komissio v. Ison-Britannian ja Pohjois-Irlannin yhdistynyt kuningaskunta
   (Asia C-582/08)
   (2009/C 69/41)
   Oikeudenkäyntikieli: englanti
   Asianosaiset
   
      Kantaja: Euroopan yhteisöjen komissio (asiamiehet: R. Lyal ja M. Afonso)
   
      Vastaaja: Ison-Britannian Pohjois-Irlannin yhdistynyt kuningaskunta
   Vaatimukset
   
               —
            
            
               On todettava, että Yhdistynyt kuningaskunta ei ole noudattanut yhteisestä arvonlisäverojärjestelmästä 28.11.2006 annetun neuvoston direktiivin 2006/112/EY (1) 169, 170 ja 171 artiklan ja jäsenvaltioiden liikevaihtoverolainsäädännön yhdenmukaistamisesta — yhteisön alueelle sijoittautumattomille verovelvollisille suoritettavaa arvonlisäveron palautusta koskevat yksityiskohtaiset säännöt 17.11.1986 annetun kolmannentoista arvonlisäverodirektiivin 86/560/ETY (2) 2 artiklan 1 kohdan mukaisia velvoitteitaan, koska se on kieltänyt tuotantopanoksiin sisältyvän veron perimisen tiettyjen Euroopan yhteisön alueelle sijoittautumattomien verovelvollisten suorittamien liiketoimien osalta
            
         
               —
            
            
               Ison-Britannian ja Pohjois-Irlannin yhdistynyt kuningaskunta on velvoitettava korvaamaan oikeudenkäyntikulut.
            
         Oikeudelliset perusteet ja pääasialliset perustelut
   Komissio väittää, että kolmannentoista arvonlisäverodirektiivin 2 artiklan 1 kohtaa ei voida tulkita siten, että sillä evättäisiin kuudennen arvonlisäverodirektiivin (3) 17 artiklan 3 kohdan c alakohdassa mainituista vakuutus- ja rahoitustoimintaan tarkoitetuista tavaroista ja palveluista perityn arvonlisäveron palauttaminen. Komissio katsoo näin ollen, että Yhdistyneen kuningaskunnan lainsäädäntö on yhteisön oikeuden vastainen sikäli kuin kyseisessä lainsäädännössä evätään Euroopan yhteisön alueelle sijoittautumattomilta verovelvollisilta oikeus kyseisiin arvonlisäveronpalautuksiin.
   
      (1)  EUVL L 347, s. 1.
   
      (2)  EYVL L 326, s. 40.
   
      (3)  Jäsenvaltioiden liikevaihtoverolainsäädännön yhdenmukaistamisesta — Yhteinen arvonlisäverojärjestelmä: yhdenmukainen määräytymisperuste 17.5.1977 annettu kuudes neuvoston direktiivi 77/388/ETY (EYVL L 145, s. 1).